Tiltale for overtrædelse af straffelovens § 181, stk. 1, ildspåsættelse, § 276, tyveri, og § 124, stk. 1, flugt under varetægtsfængsling. Påstand om dom til psykiatrisk behandling
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Almenskadelige handlinger;
Formueforbrydelser;

/

RETTEN I HERNING

D O M

afsagt den 8. februar 2021

Rettens nr. 99-73/2021
Politiets nr. 4100-71111-00006-20

Anklagemyndigheden
mod
Tiltalte
født Dato

Der har medvirket domsmænd ved behandlingen af denne sag.

Anklageskrift er modtaget den 6. januar 2021 og tillægsanklageskrift er
modtaget den 13. januar 2021.

Tiltalte er tiltalt for overtrædelse af

1.

straffelovens § 181, stk. 1,
ved den 4. oktober 2020 forud for kl. 22.55, under anvendelse af brandbare
væsker, at have sat ild til lejligheden Adresse i By, hvorved der skete skade
for et endnu ikke opgjort beløb,

2.

straffelovens § 276, tyveri,
ved den 27. august 2020 ca. kl. 12.50 i Rema 1000, E Christensens Vej 9 i
Ikast at have stjålet en pakke is til en værdi af 25,00 kr.

3.

straffelovens § 124, stk. 1,
ved den 15. december 2020 ca. kl. 18.55, som varetægtsfængslet i surrogat
på Herning Sygehus, Psykiatrisk afdeling, Gl. Landevej 61 i Herning, at
være flygtet.

Påstande

Anklagemyndigheden har påstået, at tiltalte i medfør af straffelovens § 16,
stk. 1, jf. § 68, 2. pkt. idømmes dom til behandling på psykiatrisk afdeling

Std 75285



/

side 2

med tilsyn af Kriminalforsorgen i forbindelse med afdelingen under udskriv-
ning, således at Kriminalforsorgen sammen med overlægen kan træffe be-
stemmelse om genindlæggelse.

Der er endvidere nedlagt påstand om, at der ikke fastsættes en længstetid for
foranstaltningen, jf. straffelovens § 68 a, stk. 2.

Tiltalte har erkendt sig skyldig. Han har påstået, at der skal fastsættes en
længstetid for foranstaltningen.

Sagens oplysninger

Der er afgivet forklaring af Tiltalte.

Forklaringer er lydoptaget og gengives ikke i dommen.

Tiltalte har i 2010 været idømt behandlingsdom med en længstetid på 5 år
for brugstyveri og tyveri. Han har i perioden 2017-2018 været idømt flere
bøder.

Tiltalte har været mentalundersøgt. Det fremgår af erklæringen afgivet af
overlæge, speciallæge i psykiatri Læge den 11. december 2020, at tiltalte i
2016 blev diagnostiseret med paranoid skizofreni, og at han er fundet
omfattet af straffelovens § 16, stk. 1, og at i fald han findes skyldig anbefales
dom til behandling på psykiatrisk afdeling med tilsyn af Kriminal-forsorgen,
således at Kriminalforsorgen sammen med overlægen kan træffe
bestemmelse om genindlæggelse.

Tiltalte har under denne sag været frihedsberøvet fra den 4. oktober 2020.

Rettens begrundelse og afgørelse

Forhold 1-3:
Tiltalte har uden forbehold erkendt sig skyldig . Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig

Tiltalte har således overtrådt straffelovens § 181, stk. 1, § 276 og § 124, stk.
1.

Efter overlægens erklæring finder retten, at tiltalte på gerningstidspunkterne
har været utilregnelig på grund af sindssygdom eller en tilstand, der må lige-
stilles med sindssygdom. Tiltalte straffes derfor ikke, jf. straffelovens § 16,
stk. 1.

For at forebygge nye lovovertrædelser, og da mindre indgribende foranstalt-
ninger ikke findes tilstrækkelige, skal tiltalte undergive sig psykiatrisk be-
handling som påstået, jf. straffelovens § 68.



/

side 3

Under hensyn til arten af den pådømte kriminalitet, og da tiltalte tidligere er
idømt behandlingsdom fastsættes ingen længstetid for foranstaltningen, jf.
straffelovens § 68 a, stk. 2.

Thi kendes for ret:

Tiltalte skal undergive sig behandling på psykiat-risk afdeling med tilsyn af
Kriminalforsorgen i forbindelse med afdelingen under udskrivning, således
at Kriminalforsorgen sammen med overlægen kan træffe bestemmelse om
genindlæggelse.

Der fastsættes ingen længstetid for foranstaltningen.

Tiltalte skal betale sagens omkostninger.

Dommer